Region Alsace[28], kanthi wiyar 8.280 km² (3.197 mil persegi), minangka règion paling alit wonten ing Perancis Metropolitan, ananging kapérang dados 904 komune (903 komune dumugi taun 2006, ananging komune Bosselshausen[29] lan Kirrwiller[30], ingkang sampun dipungabung wiwit taun 1974, dipunpisah malih tanggal 1 Januari 2007, cacahipun dados 904). Cacahipun komune punika boten istiméwa menawi kabandhingaken kaliyan région ingkang sanès wonten ing Perancis Metropolitan, ananging nalika dipunlebetaken wonten ing tingkat Éropah, cacah punika katingal istiméwa kanggé komune Perancis.